রোমানি জাতি

**রোমানি জাতি** ( বা ), যারা **রোমা** (: **রম**) নামেও পরিচিত, একটি ইন্দো-আর্য জনগোষ্ঠী। ঐতিহ্যগতভাবে তারা এক স্থান থেকে অন্য স্থানে ভ্রমণ করে যাযাবর জীবনযাপন করত। ভাষাগত ও জিনগত প্রমাণ থেকে জানা যায় যে, রোমানি জনগণের উৎস দক্ষিণ এশিয়ার পাঞ্জাব, রাজস্থান ও সিন্ধু অঞ্চলে।

তাদের পশ্চিমমুখী অভিবাসন বিভিন্ন তরঙ্গে ঘটেছিল। ধারণা করা হয়, প্রথম তরঙ্গটি পঞ্চম থেকে একাদশ শতাব্দীর মধ্যে হয়েছিল। মনে করা হয়, তারা সপ্তম থেকে চতুর্দশ শতাব্দীর মধ্যে প্রথম ইউরোপে পৌঁছায়। যদিও তারা বিশ্বজুড়ে ছড়িয়ে আছে, তবে তাদের সবচেয়ে ঘনীভূত জনসংখ্যা বুলগেরিয়া, হাঙ্গেরি, রোমানিয়া, সার্বিয়া এবং স্লোভাকিয়ায় রয়েছে।

ইংরেজি ভাষায় রোমানি জনগণকে দীর্ঘকাল ধরে **জিপসি** (Gypsy বা Gipsy) নামে ডাকা হয় এবং এটিই এই গোষ্ঠীর জন্য সবচেয়ে প্রচলিত ইংরেজি শব্দ। কিছু রোমানি এই শব্দটি ব্যবহার করে এবং গ্রহণ করে, আবার অন্যরা এটিকে অপমানজনক বা একটি জাতিগত গালি বলে মনে করে।

রোমানি ভাষা একটি ইন্দো-আর্য ভাষা, যার উপর বলকান অঞ্চলের ভাষাগুলোর শক্তিশালী প্রভাব রয়েছে। এটি বিভিন্ন উপভাষায় বিভক্ত, যেগুলোতে সম্মিলিতভাবে প্রায় ২০ লক্ষেরও বেশি মানুষ কথা বলে। যেহেতু ভাষাটি ঐতিহ্যগতভাবে মৌখিক ছিল, তাই অধিকাংশ রোমানি তাদের বসবাসের দেশের প্রধান ভাষায় কথা বলে, অথবা এমন মিশ্র ভাষায় কথা বলে যা প্রভাবশালী ভাষার সাথে রোমানি উপভাষার সংমিশ্রণ। এই মিশ্র ভাষাগুলোকে কখনও কখনও প্যারা-রোমানি বলা হয়।

## নামকরণ

### রোমানি-ভাষার স্থানীয় নাম
*রম* থেকে ইংরেজি  রোমানি শব্দ  উদ্ভূত, যার অর্থ 'পুরুষ, স্বামী' (বহুবচন *রোমা*)। এই শব্দের ব্যুৎপত্তি অস্পষ্ট। *অক্সফোর্ড ইংরেজি অভিধান* অনুযায়ী, এটি সম্ভবত সংস্কৃত শব্দ *ডোম* বা (*ḍomba*) থেকে এসেছে, যার অর্থ 'একজন ভ্রাম্যমাণ সঙ্গীতশিল্পী হিসেবে কাজ করা নিম্নবর্ণের ব্যক্তি'। এই শব্দটি একটি দ্রাবিড়ীয় শব্দ যেমন *ডোমবা*  ('নৃত্যশিল্পী, জাদুকর, ভাঁড়দের বর্ণ') থেকে উদ্ভূত। এই শব্দের বিকাশে মধ্যযুগীয় গ্রিক Ῥωμ (উদাহরণস্বরূপ, Ῥώμη 'রোম এবং কনস্টান্টিনোপলের একটি নাম') দ্বারাও প্রভাবিত হয়েছিল।

ইংরেজিতে, *Roma* শব্দটি প্রায়ই একবচন হিসেবে ব্যবহৃত হয় এবং একটি নতুন বহুবচন *Romas* তৈরি করা হয়।

*Romani* হলো স্ত্রীলিঙ্গ বিশেষণ, আর *Romano* হলো পুংলিঙ্গ বিশেষণ। কিছু রোমানি *Rom* বা *Roma* শব্দটিকে জাতিগত নাম হিসেবে ব্যবহার করে, আবার অন্যরা (যেমন সিন্টি বা রোমানিচাল) এই শব্দটি সমগ্র জাতিগোষ্ঠীর জন্য আত্ম-পরিচিতি হিসেবে ব্যবহার করে না।

কখনও কখনও *rom* এবং *romani* দুটি *r* দিয়ে লেখা হয়, অর্থাৎ *rrom* এবং *rromani*। এক্ষেত্রে *rr* ধ্বনিটি  (যা *ř* বা *rh* হিসেবেও লেখা হয়) বোঝাতে ব্যবহৃত হয়, যা কিছু রোমানি উপভাষায় একটি *r* দিয়ে লেখা ধ্বনি থেকে ভিন্ন। *rr* বানানটি নির্দিষ্ট কিছু প্রতিষ্ঠানে (যেমন প্যারিসের INALCO Institute) প্রচলিত, অথবা কিছু দেশে, যেমন রোমানিিয়ায়, রোমানিীয়দের (*একবচন: român, বহুবচন: români*) স্থানীয় নামের সঙ্গে বিভ্রান্তি এড়াতে ব্যবহৃত হয়।

নরওয়েতে, *Romani* শব্দটি কেবলমাত্র একটি প্রাচীন উত্তর রোমানি উপভাষাভাষী জনগোষ্ঠীর (যারা ১৬শ শতকে এসেছিল) জন্য ব্যবহৃত হয়, যেখানে *Rom/Romanes* শব্দটি ১৯শ শতক থেকে আসা ভ্লাক্স রোমানিভাষী গোষ্ঠীগুলিকে বোঝাতে ব্যবহৃত হয়।

### অন্যান্য পরিচিতি

ইংরেজিতে, বহিরাগতদের দেওয়া নাম **জিপসি** (Gypsy বা Gipsy) এই গোষ্ঠীর জন্য সবচেয়ে বেশি ব্যবহৃত শব্দ। এটি মধ্যযুগীয় ইংরেজি  থেকে উদ্ভূত, যা  এর সংক্ষিপ্ত রূপ। স্প্যানিশ শব্দ  এবং ফরাসি শব্দ -এর ব্যুৎপত্তিও একই রকম। এগুলি গ্রিক শব্দ  () থেকে লাতিনের মাধ্যমে এসেছে, যার অর্থ 'মিশরীয়'। এই নামের কারণ হলো মধ্যযুগে একটি প্রচলিত বিশ্বাস ছিল যে, রোমানি বা তাদের সম্পর্কিত কোনো গোষ্ঠী (যেমন ভারতীয় ডোম জনগোষ্ঠী)  মিশরীয় যাযাবর ছিল।

এই বহিরাগত নামগুলো কখনও কখনও বড় হাতের অক্ষরে লেখা হয়, যাতে স্পষ্টভাবে বোঝা যায় যে এটি একটি জাতিগোষ্ঠীকে বোঝাচ্ছে। যদিও কিছু রোমানি এই শব্দটি ব্যবহার করে, তবে এর নেতিবাচক এবং গতানুগতিক ধারণার কারণে অনেকেই এটিকে অপমানজনক বলে মনে করেন। ইউরোপীয় কাউন্সিল মনে করে যে, "জিপসি" বা সমতুল্য শব্দগুলি, এবং "Gens du Voyage" (ভ্রমণকারী মানুষ) এর মতো প্রশাসনিক শব্দগুলি ইউরোপীয় সুপারিশগুলোর সঙ্গে সঙ্গতিপূর্ণ নয়।

রোমানিদের আরেকটি পরিচিতি হলো *সিঙ্গানে* (Cingane, বিকল্পভাবে Çingene, Tsinganoi, Zigar, Zigeuner, Tschingaren), যা সম্ভবত ফার্সি শব্দ  () থেকে উদ্ভূত, এবং এটি তুর্কি শব্দ  থেকে এসেছে, যার অর্থ 'দরিদ্র ব্যক্তি'।

## দক্ষিণ এশীয় উৎস

জিনগত গবেষণায় জানা যায় যে,  রোমানি জনগণের উৎস  দক্ষিণ এশিয়ায়, সম্ভবত বর্তমানের পাঞ্জাব, রাজস্থান এবং সিন্ধু অঞ্চলে। যেহেতু রোমানি গোষ্ঠীগুলো তাদের ইতিহাসের কোনো লিখিত বিবরণ রাখেনি বা তাদের ইতিহাস সম্পর্কে কোনো মৌখিক বিবরণ নেই, তাই রোমানিদের প্রাথমিক অভিবাসন সম্পর্কে বেশিরভাগ অনুমান ভাষাতাত্ত্বিক তত্ত্বের উপর ভিত্তি করে তৈরি হয়েছে।

### ভাষাতাত্ত্বিক প্রমাণ
ভাষাতাত্ত্বিক প্রমাণ দেখিয়েছে যে, রোমানি ভাষার মূল ভারতে: এই ভাষার ব্যাকরণগত বৈশিষ্ট্যগুলি ভারতীয় ভাষাগুলির মতো এবং তাদের সাথে একটি বড় অংশ মৌলিক শব্দভাণ্ডার ভাগ করে।

রোমানি এবং ডোমরি ভাষার মধ্যে কিছু মিল রয়েছে: দ্বিতীয় স্তরের অনুসর্গের (বা কারক-চিহ্নিতকারী ক্লিটিক) নামপদের সাথে সংযুক্তি, অতীতকালের জন্য ক্রিয়াপদের সঙ্গতি মার্কার, বহুবচনে লিঙ্গ চিহ্নের নিরপেক্ষীকরণ, এবং অপাদান কারককে কর্মকারক হিসেবে ব্যবহার। এটি এই দুটি ভাষার সম্পর্ক নিয়ে অনেক আলোচনার জন্ম দিয়েছে। ডোমরিকে একসময় রোমানির "ভগিনী ভাষা" বলে মনে করা হতো। ভারতীয় উপমহাদেশ থেকে চলে আসার পর ভাষা দুটি বিভক্ত হয়েছিল—কিন্তু পরবর্তী গবেষণায় দেখা যায় যে তাদের মধ্যে পার্থক্য এতটাই তাৎপর্যপূর্ণ যে তাদের মধ্য অঞ্চলের (হিন্দুস্তানি) ভাষা গোষ্ঠীর দুটি পৃথক শাখা হিসেবে বিবেচনা করা উচিত। তাই, ডোম এবং রোমানিরা সম্ভবত ভারত থেকে দুটি ভিন্ন অভিবাসন তরঙ্গের বংশধর, যা কয়েক শতাব্দীর ব্যবধানে ঘটেছিল।

## জিনগত প্রমাণ
জিনগত গবেষণা রোমানি জনগণের দক্ষিণ এশিয়া থেকে আগমনের তত্ত্বকে জোরালোভাবে সমর্থন করে। বিভিন্ন গবেষণায় দেখা গেছে যে, তাদের পূর্বপুরুষরা প্রায় ১৫০০ বছর আগে উত্তর-পশ্চিম ভারত থেকে  অভিবাসন শুরু করেছিল।

২০১২ সালের একটি জিনগত গবেষণায় দেখা গেছে যে, রোমানিরা উত্তর-পশ্চিম ভারত থেকে একটি একক গোষ্ঠী হিসেবে যাত্রা শুরু করেছিল। এই গবেষণা অনুযায়ী, উত্তর ভারতের বর্তমান তফসিলি জাতি ও উপজাতি জনগোষ্ঠীর পূর্বপুরুষ, যারা ঐতিহ্যগতভাবে ডোম নামে পরিচিত, তারাই আধুনিক ইউরোপীয় রোমানিদের পূর্বপুরুষ হওয়ার সম্ভাবনা সবচেয়ে বেশি।

গবেষণা অনুসারে, তারা প্রায় ৯০০ বছর আগে বলকান অঞ্চলে পৌঁছায় এবং সেখান থেকে সমগ্র ইউরোপে ছড়িয়ে পড়ে। এই দীর্ঘ যাত্রাপথে তারা জিনগতভাবে বিচ্ছিন্ন ছিল এবং স্থানীয় অ-রোমানি জাতির সাথে তাদের মিশ্রণ (gene flow) বিভিন্ন সময়ে ও স্থানে ভিন্ন ভিন্ন হারে ঘটেছে।

রোমানিদের এমন একটি জনগোষ্ঠী হিসেবে দেখা হয়, যাদের উৎপত্তি বিভিন্ন জাতি থেকে হলেও তারা মিলিতভাবে একটি আলাদা, স্বতন্ত্র গোষ্ঠী হিসেবে গড়ে উঠেছে। ইউরোপজুড়ে বিভিন্ন রোমানিি গোষ্ঠীর মধ্যে কিছু সাধারণ বংশগত বা মেন্ডেলীয় রোগের  উপস্থিতি একটি অভিন্ন উৎস এবং প্রতিষ্ঠাতা প্রভাব (founder effect) নির্দেশ করে। এর অর্থ হলো, অল্প সংখ্যক প্রতিষ্ঠাতা সদস্য থেকে আজকের বিশাল জনগোষ্ঠীর বিস্তার ঘটেছে।২০০১ সালের এক গবেষণায় গ্রেশাম ও তাঁর সহকর্মীরা উল্লেখ করেন যে, রোমানি জাতির উৎপত্তি অল্প কয়েকজন পরস্পর-সম্পর্কযুক্ত প্রতিষ্ঠাতার মাধ্যমে হয়েছে। এই প্রক্রিয়াটি এমন একটি ছোট অভিবাসী দলের বৈশিষ্ট্যের সঙ্গে সামঞ্জস্যপূর্ণ, যারা একটি নির্দিষ্ট বর্ণ বা উপজাতি গোষ্ঠী থেকে বিচ্ছিন্ন হয়ে নতুনভাবে একটি স্বতন্ত্র গোষ্ঠী গঠন করেছিল।

### প্রধান হ্যাপ্লোগ্রুপ
জিনগত গবেষণায় পুরুষদের ক্ষেত্রে Y-ক্রোমোজোম এবং নারীদের ক্ষেত্রে মাইটোকন্ড্রিয়াল ডিএনএ (mtDNA) বিশ্লেষণ করা হয়।

* **Y-ডিএনএ হ্যাপ্লোগ্রুপ H:** রোমানি পুরুষদের মধ্যে হ্যাপ্লোগ্রুপ H (বিশেষ করে H1a) সবচেয়ে প্রভাবশালী, যা প্রায় ৭০% পর্যন্ত পাওয়া যায়। এই হ্যাপ্লোগ্রুপটি ইউরোপে অত্যন্ত বিরল কিন্তু ভারতীয় উপমহাদেশে, বিশেষ করে দক্ষিণ ভারতে, এর উপস্থিতি ব্যাপক। এটি রোমানিদের ভারতীয় উৎসের একটি শক্তিশালী প্রমাণ।
* **অন্যান্য হ্যাপ্লোগ্রুপ:** রোমানিদের মধ্যে হ্যাপ্লোগ্রুপ E এবং J-এর মতো বংশধারাও পাওয়া যায়, যা মধ্যপ্রাচ্য এবং বলকান অঞ্চলে তাদের অভিবাসন ও স্থানীয় জনগোষ্ঠীর সাথে মিশ্রণের ইঙ্গিত দেয়।
* **মাইটোকন্ড্রিয়াল ডিএনএ (mtDNA):** মাতৃ বংশধারা বিশ্লেষণেও ভারতীয় উৎস প্রমাণিত হয়েছে। উত্তর ম্যাসিডোনিয়ার রোমানিিদের মধ্যে mtDNA হ্যাপ্লোগ্রুপ M5a1 এবং H7a1a সবচেয়ে বেশি পাওয়া যায়, যা তাদের দক্ষিণ এশীয় বংশগতির পরিচায়ক।

### সম্পূর্ণ জিনোম বিশ্লেষণ
[থাম্ব|রোমানিিদের মধ্যে সবচেয়ে সাধারণ পৈতৃক হ্যাপ্লোগ্রুপ হলো দক্ষিণ এশীয় Y-ক্রোমোজোম H, যা [দ্রাবিড়ীয় জনগোষ্ঠীর মধ্যে সবচেয়ে বেশি পাওয়া যায়।]]
২০১৯ সালের একটি সম্পূর্ণ জিনোম গবেষণায় দেখা গেছে যে, আধুনিক রোমানিিদের মধ্যে একটি সাধারণ দক্ষিণ এশীয় বংশধারার পাশাপাশি মধ্যপ্রাচ্য, ককেশাস, বলকান এবং বৃহত্তর ইউরোপীয় জনগোষ্ঠীর সাথে জটিল মিশ্রণ ঘটেছে। এই গবেষণায় তাদের আদি উৎসকে উত্তর-পশ্চিম ভারত (বিশেষত পাঞ্জাবি ও গুজরাটি জনগোষ্ঠী) এবং দক্ষিণ-পূর্ব ভারতের দ্রাবিড়ীয় জনগোষ্ঠীর (বিশেষত ইরুলা জনগোষ্ঠী) সঙ্গে সম্পর্কিত করা হয়েছে।

এই গবেষণা আরও ইঙ্গিত করে যে, প্রোটো-রোমানিিদের উৎস সম্ভবত ভারতের তথাকথিত নিম্নবর্ণ বা দলিত সম্প্রদায়ের মধ্যে ছিল। কারণ উচ্চবর্ণের ভারতীয়দের মধ্যে যে পশ্চিম ইউরেশীয় মিশ্রণের জিনগত বৈশিষ্ট্য দেখা যায়, তা রোমানিিদের আদি জিনোমে অনুপস্থিত।

## নিপীড়ন
### রোমানিদের দাসত্ব

রোমানিদের বিরুদ্ধে সবচেয়ে দীর্ঘস্থায়ী নিপীড়নগুলোর মধ্যে তাদের দাসত্ব অন্যতম ছিল। মধ্যযুগীয় ইউরোপে দাসপ্রথা ব্যাপকভাবে প্রচলিত ছিল, যার মধ্যে বর্তমান রোমানিয়ার ভূখণ্ডও অন্তর্ভুক্ত ছিল, যা ত্রয়োদশ থেকে চতুর্দশ শতাব্দীর মোল্দাভিয়া এবং ওয়ালাচিয়ার প্রিন্সিপালিটি প্রতিষ্ঠার আগে থেকেই বিদ্যমান ছিল। আইন অনুযায়ী, এই রাজ্যগুলিতে বসবাসকারী সমস্ত রোমানিদের, এবং সেখানে অভিবাসী হওয়া অন্যদেরও দাস হিসেবে শ্রেণীবদ্ধ করা হয়েছিল। ১৮৪০ এবং ১৮৫০-এর দশকে ধীরে ধীরে এই দাসপ্রথা বিলোপ আন্দোলনে দাসপ্রথা বিলুপ্ত হয়।

ড্যানুবিয়ান প্রিন্সিপালিটিতে রোমানিয়ায় দাসপ্রথার  সঠিক উৎস জানা যায়নি। রোমানিরা ওয়ালাচিয়া এবং মোল্দাভিয়ায় স্বাধীন মানুষ হিসেবে এসেছিল নাকি তাদের দাস হিসেবে আনা হয়েছিল, তা নিয়ে বিতর্ক রয়েছে। ঐতিহাসিক নিকোলাই ইর্গা মনে করেন, ১২৪১ সালের মোঙ্গল আক্রমণের সময়েই রোমানিদের আগমন ঘটে এবং তাদের দাসত্বের প্রথাটি সেই যুগেরই একটি অংশ। তার তত্ত্ব অনুসারে, রোমানীয়রা মোঙ্গলদের কাছ থেকে রোমানিদের লাভ করে এবং তাদের শ্রমশক্তি ব্যবহারের জন্য দাস প্রথাটি চালু রাখে।

এর বিপরীতে, অন্যান্য ঐতিহাসিকদের বিশ্বাস, তাতারদের সাথে যুদ্ধের সময় রোমানিরা বন্দী হয়ে দাসে পরিণত হয়েছিল। তাদের মতে, যুদ্ধবন্দীদের দাস বানানোর এই প্রথাটি মোঙ্গলদের কাছ থেকেই গৃহীত হতে পারে।

### ঐতিহাসিক নিপীড়ন

পঞ্চদশ শতকে রোমানিদের বেশ কিছু দল পশ্চিম ইউরোপে পৌঁছায়। তারা উসমানীয় সাম্রাজ্য কর্তৃক বলকান অঞ্চল বিজয়ের কারণে শরণার্থী হিসেবে পালিয়ে এসেছিল। কিন্তু দক্ষিণ-পূর্ব ইউরোপের সংঘাত থেকে পালিয়ে আসা সত্ত্বেও, তাদের ভিন্ন চেহারার জন্য পশ্চিমা জনগণ প্রায়ই তাদের উসমানীয় আক্রমণকারীদের সহযোগী বলে সন্দেহ করত। (উদাহরণস্বরূপ, ১৪৯৬-৯৮ সালে ল্যান্ডাউ এবং ফ্রেইবার্গের ইম্পেরিয়াল ডায়েট রোমানিদের তুর্কি গুপ্তচর হিসেবে ঘোষণা করে)। এই ধরনের সন্দেহ ও বৈষম্যের কারণেই পশ্চিম ইউরোপে এই সংখ্যালঘু গোষ্ঠীর ওপর সহিংস নিপীড়ন শুরু হয়, যা আধুনিক যুগ পর্যন্ত জাতিগত নির্মূলের পর্যায়ে পৌঁছায়। সমাজে যখনই কোনো উত্তেজনা বা সংকট দেখা দিত, রোমানিরাই সহজ লক্ষ্যে পরিণত হতো। উদাহরণস্বরূপ, মহামারীর মতো দুর্যোগের জন্যও তাদেরকে দোষারোপ করা হতো।

১৭৪৯ সালের ৩০ জুলাই স্পেনে রোমানিদের বিরুদ্ধে *দ্য গ্রেট রাউন্ডআপ* নামে পরিচিত এক কুখ্যাত অভিযান পরিচালিত হয়। স্প্যানীয়  রাজপরিবারের নির্দেশে দেশব্যাপী এই অভিযানে সমস্ত সক্ষম রোমানি পুরুষদের ধরে নিয়ে জোরপূর্বক শ্রম শিবিরে পাঠানো হয়। এর মূল উদ্দেশ্য ছিল তাদের জাতিগত পরিচয় মুছে ফেলা এবং পরিবারগুলোকে বিচ্ছিন্ন করে দেওয়া। অবশেষে, বিভিন্ন সম্প্রদায়ের প্রতিবাদের মুখে এই সিদ্ধান্ত প্রত্যাহার করা হয় এবং বন্দীদের মুক্তি দেওয়া হয়। তবে উল্লেখ্য, স্পেনের গ্রামীণ অঞ্চলে যে সমস্ত রোমানিরা স্থায়ীভাবে বসবাস করত, তারা বেশ সম্মানিত ও সুরক্ষিত ছিল।

### পোরাজমোস (রোমানি হলোকস্ট)

দ্বিতীয় বিশ্বযুদ্ধ ও হলোকস্টের সময়েই রোমানিদের ওপর নেমে আসে ইতিহাসের ভয়াবহতম নিপীড়ন, যা পোরাজমোস বা রোমানি হলোকস্ট নামে পরিচিত। এই গণহত্যার মূল পরিকল্পনাকারী নাৎসি জার্মানি ছিল। ১৯৩৫ সালে নুরেমবার্গ আইন জারি করে জার্মানিতে বসবাসকারী রোমানিদের নাগরিকত্ব হরণ করা হয়। এরপর থেকেই তাদের ওপর সহিংসতা এবং কনসেন্ট্রেশন ক্যাম্পে কারাবাসের ঘটনা ঘটতে থাকে। যুদ্ধের উত্তেজনা বৃদ্ধির সাথে এই নিপীড়নমূলক নীতি জার্মান-অধিকৃত অন্যান্য অঞ্চলেও প্রসারিত হয়। নাৎসিদের সহযোগী হিসেবে অক্ষশক্তির বিভিন্ন দেশ, যেমন স্বাধীন ক্রোয়েশিয়া রাষ্ট্র, রোমানিয়া এবং হাঙ্গেরিও এই নীতি গ্রহণ করে। অবশেষে, ১৯৪২ সাল থেকে রোমানিদের নির্মূল শিবির।নির্মূল শিবিরে নিয়ে গিয়ে পরিকল্পিতভাবে হত্যা করা হতে থাকে।

যুদ্ধের আগে রোমানিদের কোনো সঠিক আদমশুমারির তথ্য না থাকায়, পোরাজমোসে ঠিক কতজন নিহত হয়েছিলেন, তা নির্ণয় করা কঠিন। ধারণা করা হয়, নিহতের সংখ্যা ৯০,০০০ থেকে শুরু করে ৪০ লক্ষ পর্যন্ত হতে পারে। তবে বেশিরভাগ বিশেষজ্ঞের মতে এই সংখ্যা ২ লক্ষ থেকে ৫ লক্ষের মধ্যে। তবে, অস্টিনের টেক্সাস বিশ্ববিদ্যালয়ের রোমানি স্টাডিজ প্রোগ্রামের পরিচালক ইয়ান হ্যানককের মতে, নিহতের প্রকৃত সংখ্যা আরও বেশি, প্রায় ৫ লক্ষ থেকে ১৫ লক্ষের মধ্যে।

## সমসাময়িক সমস্যা

ইউরোপজুড়ে রোমানিদের দারিদ্র্য, অপরাধ প্রবণতা এবং অসামাজিক আচরণের মতো নেতিবাচক ধারণার সঙ্গে জড়িয়ে ফেলা হয়, যা স্থানীয় সংখ্যাগরিষ্ঠ জনগোষ্ঠীর দৃষ্টিতে অনুপযুক্ত। এই কারণেই তাদের বিরুদ্ধে বৈষম্য আজও সমাজে বিদ্যমান, যদিও এই সমস্যা মোকাবেলায় চেষ্টা চলছে।

অ্যামনেস্টি ইন্টারন্যাশনালের বিভিন্ন প্রতিবেদনে দেখা যায়, বিংশ শতাব্দীর শেষভাগেও রোমানিয়া, সার্বিয়া, স্লোভাকিয়া, হাঙ্গেরি, স্লোভেনিয়া ও কসোভোতে রোমানি-বিরোধী বৈষম্য চলমান ছিল। এই প্রেক্ষাপটে, ইউরোপীয় ইউনিয়ন বিষয়টি সমাধানের প্রয়োজনীয়তা স্বীকার করেছে এবং সদস্য রাষ্ট্রগুলোকে জাতীয় পর্যায়ে রোমানিদের সামাজিক অন্তর্ভুক্তি বৃদ্ধি ও অধিকার সুরক্ষার জন্য উৎসাহিত করছে।

## আরও দেখুন

## টীকা

## তথ্যসূত্র

## উৎস
* 
* 
* 
* 
* 
* 
বিষয়শ্রেণী:রোমানি জাতি
বিষয়শ্রেণী:রোমানি
বিষয়শ্রেণী:ইউরোপের জাতিগোষ্ঠী
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:ইউরেশীয় যাযাবর জনগোষ্ঠী
বিষয়শ্রেণী:মধ্যপ্রাচ্যের জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:উত্তর আফ্রিকার জাতিগোষ্ঠী
বিষয়শ্রেণী:রাষ্ট্রহীন জাতীয়তাবাদ
বিষয়শ্রেণী:দক্ষিণ আমেরিকার জাতিগোষ্ঠী